RESOLUCIÓN do 29 de novembro de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa Frinova, S.A.
CONSELLERÍA DE TRABALLO — III. OUTRAS DISPOSICIÓNS — 30/12/2005

Visto o texo do convenio colectivo da empresa Frinova, S.A., con nº de código 3601542, que tivo entrada no rexistro único do edificio administrativo da Xunta de Galicia en Vigo o día 19-10-2005, subscrito en representación da parte económica pola representación da empresa, e da parte social, polo comité de empresa, en data 8-7-2005, de conformidade co diposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, no Real decreto 1040/1981, do 22 de maio, sobre rexistro e depósito de convenios colectivos de traballo, e no Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscricón no libro de rexistro de convenios colectivos de traballo, existente nesta delegación provincial, e a notificación
ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 29 de novembro de 2005.
Pedro Borrajo Rivas
Delegado provincial de Pontevedra
Convenio colectivo de Frinova, S.A.
para o ano 2005
Artigo 1º.-Ámbito territorial.
Este convenio terá aplicación no centro de traballo de Frinova, S.A., sito no polígono industrial das Gándaras parcela número 9, O Porriño-Pontevedra.
Artigo 2º.-Ámbito persoal.
Este convenio afecta a totalidade do persoal de Frinova, S.A., sito no polígono industrial das Gándaras, parcela número 9, O Porriño-Pontevedra, existente no momento da súa sinatura, así como o que ingrese posteriormente na empresa.
Artigo 3º.-Vixencia.
O convenio entrará en vigor o 1 de xaneiro de 2005 e cun período de vixencia até o 31 de decembro de 2005, e será denunciado por escrito ao menos cun mes de anticipación á data do seu vencemento; en caso contrario, prorrogarase por períodos anuais sucesivos.
Artigo 4º.-Condicións máis beneficiosas.
Todas as condicións económicas establecidas neste convenio teñen carácter de mínimas e figurarán nas táboas salariais anexas.
Terán carácter de absorbibles aquelas melloras que durante a vixencia do convenio e por disposicións legais se puideren establecer.
Salvo o especificado nos artigos 22º e 23º deste convenio, quen viñese desfrutando dalgunha ou algunhas condicións máis beneficiosas que as que aquí se establecen, deberá conservalas.
O disposto neste artigo non afecta o disposto na regulación do complemento de presenza, que soamente se percibirá nos supostos previstos no artigo 29º.
Artigo 5º.-Comisión paritaria.
Para a interpretación e vixilancia das condicións pactadas neste convenio, crearase unha comisión paritaria composta por tres membros de cada unha das partes, social e económica.
Pola parte social, comporase do presidente do comité e un representante de cada central sindical con representación.
Cando para a resolución de calquera asunto non exista acordo, será a Maxistratura de Traballo competente a que decida.
Artigo 6º.-Clasificación do persoal atendendo á duración do contrato.
O persoal que presta os seus servizos no centro de traballo afectado polo convenio clasificarase, segundo a súa permanencia e de acordo co seu contrato, en fixo e eventual.
Artigo 7º.-Persoal fixo.
Terá carácter de fixo o persoal que se precisa con carácter continuo para as actividades da empresa e ocupa un posto de traballo permanente na cadro de persoal dela.
O persoal eventual de factoría e cámaras con categoría de mozo ou aprendiz que pase á situación de persoal fixo, ascenderá automaticamente á categoría de operario de 2ª; transcorrido un ano desde o seu paso á situación de fixo ascenderá á categoría de operario.
O persoal eventual do taller mecánico con categoría de aspirante que pase á situación de persoal fixo ascenderá automaticamente á categoría de oficial de 3ª; transcorrido un ano desde o seu paso a esta situación ascenderá a oficial de 2ª.
Artigo 8º.-Persoal eventual.
É o que en situacións extraordinarias se contrata por tempo fixo e para un traballo temporal e determinado.
A duración do contrato estará en función da duración do traballo para que foi contratado, observando sempre na súa contratación o disposto no Estatuto dos traballadores e Real decreto baixo cuxo acollemento fosen contratados e o seu contrato individual asinado e selado pola correspondente oficina de emprego, cuxa copia básica se entregará puntualmente á representación dos traballadores.
Artigo 9º.-Clasificación do persoal atendendo ao grupo profesional
O persoal ao servizo da empresa, incluído no ámbito de aplicación deste convenio, queda encadrado nalgún dos seguintes grupos profesionais:
I. Persoal técnico.
II. Persoal administrativo.
III. Persoal obreiro e actividades auxiliares.
Artigo 10º.-Definición de grupos profesionais.
I. Técnicos: clasifícanse neste grupo os que realizan traballos que exixan, con titulación ou sen ela, unha adecuada competencia ou práctica, exercendo funcións de tipo facultativo, técnico ou dirección especializada.
Este grupo, pola súa vez, clasifícase nos seguintes subgrupos:
1. Técnicos con título superior.
2. Técnicos con título non superior.
3. Técnicos non titulados.
II. Administrativos: neste concepto quedan comprendidos os que realicen traballos de mecánica administrativa, contable e outros análogos non comprendidos no grupo anterior.
III. Obreiros e actividades auxiliares: inclúe este grupo o persoal que exerce fundamentalmente traballos de índole material ou mecánica, e engloba o persoal de fabricación, cámaras e oficios varios, así como o persoal subalterno.
Artigo 11º.-Vacantes e postos de nova creación.
Na creación de novos postos de traballo ou na provisión de vacantes, cando se requira persoal de novo ingreso como persoal fixo, a empresa terá en conta, en primeiro lugar o persoal con contrato por tempo indefinido que puider resultar excedente nas diversas empresas do grupo; en segundo lugar ao persoal adscrito a Frinova, S.A. por un contrato temporal.
Frinova, S.A. está obrigada a informar o comité de empresa da existencia de vacantes e postos de nova creación; así mesmo, farase difusión desta circunstancia nos taboleiros de anuncios.
O comité de empresa participará no control das probas que fosen necesarias para a contratación do persoal que deba cubrir estas vacantes, ben que corresponde á dirección da empresa a designación do persoal que se deba contratar.
Para os efectos do disposto neste artigo entenderase que non existe vacante cando, producida a extinción dun contrato de traballo do cadro de persoal de traballadores fixos, se proceda á amortización dese posto de traballo polas causas e circunstancias reguladas no artigo 52 c) do Estatuto dos traballadores.
En todo caso, producida unha vacante cuxo posto non se amortice, a empresa dispón dun prazo de tres meses para a súa provisión. Se por razóns obxectivas este prazo tiver que prolongarse, pactarase co comité de empresa.
Artigo 12º.-Horarios de traballo.
A xornada de traballo especifícase nos horarios que se detallan a seguir, tendo en conta que soamente será exixible o traballo en período nocturno aos que están adscritos á referida quenda na actualidade, aos que no futuro se adscriban voluntariamente, e a aqueles en cuxo contrato conste así.
-Factoría:
Quenda de mañá: de luns a venres de 6.00 a 14.00 horas, con descanso de quince minutos a cargo da empresa.
Quenda de tarde: de luns a venres de 14.00 a 22.00 horas, con descanso de quince minutos por conta da empresa.
Quenda de noite: de luns a venres de 22.00 a 6.00 horas, con descanso de quince minutos por conta da empresa.
-Técnicos e adminsitrativos.
Primeira quenda:
Inverno: de luns a venres, mañá de 8.00 a 14.00 horas e tarde de 15.00 a 17.05 horas.
Verán: de luns a venres, de 8.00 a 14.30 horas.
Segunda quenda:
De luns a venres, mañá de 9.00 a 13.30 horas e tarde de 14.45 a 18.00 horas todo o ano.
Terceira quenda:
De luns a venres, mañá de 8.00 a 14.00 horas e tarde de 15.30 a 17.15 horas todo o ano.
-Almacéns:
Primeira quenda:
De luns a venres de 6.00 a 14.00 horas e de 14.00 a 22.00 horas con descanso de 15 minutos por quenda por conta da empresa.
Segunda quenda:
De luns a venres, mañá de 8.00 a 14.00 horas e tarde de 15.30 a 17.15 horas todo o ano.
-Cámaras:
Quenda de mañá: de 8.00 a 16.00 horas.
Quenda de tarde: de 16.00 a 24.00 horas.
Quenda de noite: de 24.00 a 8.00 horas.
Todos as quendas descansarán 15 minutos por conta da empresa.
Artigo 13º.-Organización do traballo.
De acordo coas disposicións vixentes sobre convenios colectivos, é obxecto deles o incremento de produtividade nas empresas. Ao longo de 2005, cando as circunstancias o aconsellen, a empresa poderá implantar o sistema de remuneración por primas de produción, con carácter xeral, por seccións ou quendas de traballo, de acordo coas circunstancias e as posibilidades perseguidas, podendo ser suspendido con carácter xeral, por seccións ou quendas de traballo cando as circunstancias o aconsellen, despois de acordo co comité de empresa.
Artigo 14º.-Vacacións.
Todo o persoal afectado por este convenio incluídos traballadores eventuais con contratos para a formación, terá 30 días naturais de vacacións, aboándose estas coa retribución do salario da táboa anexa máis antigüidade.
O 24 de decembro e o 31 de decembro considéranse non laborables para todo o persoal.
Outórgase un día laborable, que se desfrutará nuha das pontes do ano pactadas no calendario anual.
A forma de desfrute das vacacións para o persoal da sección industrial fixarase nun plan de quendas que elaborará a dirección de acordo co comité, e que se publicará debidamente.
Se por dificultades imprevistas for preciso efectuar un reaxuste de vacacións, estableceranse de mutuo acordo, de modo que se salven os inconvenientes que poidan afectar o normal desenvolvemento do programa da empresa.
Canto ás vacacións do persoal que polo seu traballo debe cubrir postos de mantemento, sala de máquinas e resto do persoal, serán de forma rotativa, de tal modo que aos que por sorteo lles corresponda unha das datas que elixan, ao ano seguinte lles corresponderán as datas alternativas.
O persoal de oficinas desfrutará as vacacións de acordo cos seus xefes respectivos.
Persoal en xeral: do 15 de xuño ao 15 de setembro.
Períodos oficiais de vacacións para ano 2005:
Todo o persoal, os días 5 e 7 de xaneiro, 21, 22 e 23 de marzo, 16 de maio, 16 de agosto, e 5 de decembro.
Dúas quendas de vacacións no verán:
Primeira quenda: do 12 ao 31 de xullo, incorporándose o 1 de agosto.
Segunda quenda: do 1 ao 21 de agosto, incorporándose o 22 de agosto.
Ponte non laborable: o día 7 de decembro.
Dous días non laborables 24 e 31 de decembro, todo o persoal.
Dous días de libre disposición para todo o persoal.
Teranse en conta as normas fixadas no ET e demais vixentes á hora de fixar os calendarios de vacacións por quendas.
Ao persoal que por necesidades da empresa non desfrute das súas vacacións nos períodos oficiais fixados, retribuiráselle un complemento de 133,70 euros.
O persoal que no período oficial se encontrar en situación de IT poderá desfrutar das súas vacacións durante o resto do ano.
Artigo 15º.- Bolsa de vacacións.
A todo o persoal afectado por este convenio, a excepción dos traballadores da sección industrial baixo contratos temporais, a empresa retribuiralle unha bolsa de vacacións de 1.050 euros para o ano 2005, que se aboará o 31 de agosto.
Artigo 16º.-Traballo en cámaras.
A dirección da empresa coidará de que se distribúa o traballo de forma tal que non se prolonguen os períodos de estadía ininterrompida do persoal no interior das cámaras de conservación de produtos conxelados por máis dunha hora, debendo permanecer fóra delas por igual período de tempo exercendo outra actividade.
O persoal que realice o seu traballo a temperaturas entre 0 e 10 graos centígrados cobrará un complemento equivalente ao 10% do salario base.
O persoal que traballe no interior das cámaras frigoríficas cobrará un complemento equivalente ao 25% do salario base.
Artigo 17º.-Licenzas retribuídas.
O persoal afectado por este convenio, con igual tratamento para matrimonios que para parellas estables, terá dereito a licenzas retribuídas nos casos sinalados no anexo I.
Nos casos en que se teña que acompañar o cónxuxe e fillos a recoñecemento médico a calquera parte de Galicia, fóra da provincia de Pontevedra, por enfermidade: un día retribuído, a Madrid e outras cidades fóra da Comunidade Autónoma de Galicia: tres días, e cando esta saída for fóra da Comunidade Autónoma de Galicia a consecuencia de intervención cirúrxica ou internamento: cinco días, acreditándose, en todo caso, con certificado médico.
Os casos non incluídos nos puntos anteriores serán estudados pola dirección da empresa para resolvelos adecuadamente.
Para consultas médicas: catro horas para todo o persoal segundo o anexo I, excepto para o persoal ao cal, polo seu afastamento, lle é máis difícil, Moaña, Cangas e Domaio, que terán todo o tempo que lles dure a consulta, debidamente acreditado.
Artigo 18º.-Licenzas non retribuídas.
Sobre licenzas non retribuídas observarase o disposto nas leis respectivas.
Artigo 19º.-Excedencias.
Terá dereito á situación de excedencia todo o persoal afectado por este convenio, de acordo coas normas reguladas no Estatuto dos traballadores.
A empresa obrígase para o persoal do taller mecánico, factoría e cámaras oficios varios , así como sección industrial, á readmisión dos solicitantes cando estes a cursasen, polo menos con dous meses de anticipación, sempre e cando a excedencia sexa igual ou superior a un ano.
Artigo 20º.-Vestiario.
Polas circunstancias do traballo será preciso que certo persoal utilice vestiario adecuado ao traballo que realiza. En tal caso a empresa proverá o vestiario correspondente.
A definición de tal vestiario e a súa calidade, así como os prazos de entrega, serán consecuencia das disposicións vixentes, dos requirimentos especiais do traballo e do estudo técnico-sanitario del, así como do informe que en cada caso emita o comité de seguranza e hixiene.
O vestiario constará de dous equipos anuais e un par de calzado. A aqueles que por necesidades do posto de traballo o necesiten, facilitaráselles un par adicional.
Ao persoal de mantemento facilitaránselle dúas fundas, dous traxes de frío e un par de botas, distribuídos segundo as súas necesidades.
Inclúese unha peza de abrigo, consistente nun xersei, que se distribuirá a principios da temporada de inverno, para todo o persoal da sección industrial e actividades relacionadas con ela, que deberá ser usado por baixo do uniforme.
O vestiario distribuirase no mes de outubro.
Artigo 21º.-Salarios.
A partir do 1 de xaneiro de 2005 incrementaranse todos os conceptos salariais nun 4%.
Artigo 22º.-Traballos penosos, insalubres, perigosos e nocivos.
A todo o persoal que polas súas condicións de traballo se lle recoñeza actualmente unha prima polos traballos, seguiráselle recoñecendo este dereito na contía que figura na táboa salarial anexa. Estes traballos pagaranse proporcionalmente ao tempo traballado.
As primas por serra, primas porcionadora, primas produción, primas maquinista caprichos e as primas de rebozado incrementaranse a 0,46 euros/hora.
Artigo 23º.-Complemento de tarde.
Incrementarase o complemento de tarde na mesma porcentaxe que os salarios.
Artigo 24º.-Complemento de noite.
O persoal que traballe nesta quenda recibirá unha prima do 25% sobre o salario base por día traballado.
Artigo 25º.-Antigüidade.
Todos os traballadores afectados por este convenio desfrutarán de trienios do 6% sobre salario base, tendo, como mínimo, por este concepto, o salario mínimo interprofesional.
A antigüidade contarase a partir do 1 de xaneiro do ano en que se cumpre o trienio.
Artigo 26º.-Horas extras.
Durante a vixencia deste convenio aboaranse as horas extra incrementándoas nun 4% no valor que tiñan o 31 de decembro de 2004.
As horas extra que se efectúan a partir das 22 horas serán aboadas como segundas horas.
A empresa facilitará ao comité mensualmente un resumo co número de horas extras realizadas por chanzo e a súa retribución.
Artigo 27º.-Pagas extraordinarias.
Todo o persoal afectado por este convenio, incluídos os traballadores baixo contratos para a formación, desfrutará de catro pagas extraordinarias aboadas a razón dunha mensualidade máis os complementos salariais que correspondan, como se vén facendo até a data.
A partir do 1 de xaneiro de 2004 o persoal da quenda de noite percibirá o complemento de nocturnidade nas pagas extraordinarias. Estas pagas corresponden a:
A. O día 15 de marzo. O período de devengo é do 1 de xaneiro ao 31 de decembro do ano en que se paga.
B. O día 15 de xullo. O período de devengo é do 1 de xaneiro ao 30 de xuño do ano en que se paga.
C. O día 15 de outubro. O período de devengo é do 1 de outubro do ano anterior ao da paga até o 30 de setembro do ano en que se paga.
D. O día 15 de decembro. O período de devengo é do 1 de xullo ao 31 de decembro do ano en que se paga.
As pagas faranse efectivas o día laboral inmediatamente anterior á data sinalada neste artigo.
As pagas correspondentes aos días 15 de xullo e 15 de decembro serán aboadas por semestres.
A paga correspondente ao 15 de marzo para o persoal que ingrese durante o ano farase efectiva o día 31 de decembro, aboándose en parte proporcional. A paga correspondente ao 15 de outubro seguirase devengando de acordo coa normativa da empresa, de considerala como paga de asistencia ao traballo, e proporcionalmente ao tempo traballado, tendo tal consideración a situación de incapacidade temporal derivada de accidente laboral, maternidade, ou cando se produza a consecuencia de intervención cirúrxica ou de hospitalización.
Artigo 28º.-Complemento de distancia.
Todo o persoal afectado por este convenio percibirá en concepto de complemento de distancia a cantidade que figura na táboa anexa.
Artigo 29º.-Complemento de presenza.
Todo o persoal, como premio por asistencia ao traballo, percibirá, exclusivamente, por día de traballo efectivamente traballado, e en situacións de IT derivadas de accidente de traballo, enfermidade profesional e nas horas sindicais reguladas no artigo 68 c) do Estatuto dos traballadores, o complemento de presenza.
A contía deste complemento será de 2,10 euros por día de traballo efectivo.
Se se producir unha ausencia do traballo por tempo igual ou inferior a media xornada, percibirase a metade do complemento.
O pagamento deste complemento será en pagas mensuais.
Artigo 30º.-Axudas de custo.
Cando por necesidades da actividade da empresa se considere precisa a continuidade da xornada laboral habitual de traballo en máis de 4 horas, a empresa facilitará unha axuda de custos de comida de 13,65 euros. Deberá entón partirse a xornada laboral considerándose un tempo entre 30 e 60 minutos segundo as circunstancias, para poder realizar esa comida. Se esta continuidade da xornada laboral corresponde á segunda quenda de traballo, aplicarase cando se realicen máis de dúas horas extraordinarias despois desa xornada, en concepto de cea.
O persoal que realice xornada partida cobrará unha axuda de custos de 14,19 euros/día.
Os sábados que se precise realizar horas extras por máis de seis horas establecerase un descanso para comer de 30 a 60 minutos e aboarase a axuda de comida cando se continúe por dúas ou máis horas.
Artigo 31º.-Accidentes.
Percibirase a totalidade do salario como se estivese traballando.
Artigo 32º.-Anticipos.
Para casos de necesidade, de acordo entre o comité e a dirección da empresa, adiantarase un máximo de dúas mensualidades, deducíndose en partes iguais nas catro pagas extra seguintes.
A empresa fixa un tope de 12.020 de euros para o montante total de anticipos concedidos e non recuperados. Isto quere dicir que non se concederán novos anticipos en canto non se tiver reembolsado á empresa a cantidade necesaria para a concesión solicitada, debendo esperar o traballador a que se dispuxese destes fondos para desfrutar do anticipo solicitado.
Artigo 33º.-Traslados ao Porriño.
A empresa aboará os desprazamentos de Frinova, S.A. ao Porriño e viceversa para saídas xustificadas e necesarias. En caso de urxencia, a empresa aboará taxis, ambulancia ou o que for necesario, desde a factoría ao centro médico.
Artigo 34º.-Fondo social.
A empresa destinará 29.499,30 euros para cada ano de vixencia do convenio ao Fondo Social, que será distribuído polo comité de empresa para bolsas de estudo e outros fins sociais. Esta cantidade, acumulada aos restos que puideren quedar do ano anterior, será distribuída durante este ano entre todo o persoal afectado por este convenio.
Artigo 35º.-Xubilación.
Páctase a idade de xubilación aos 65 anos, sempre e cando se cumpra cos requisitos legais para acceder a ela, respectándose os dereitos individuais de cada traballador. Non obstante, a comisión paritaria do convenio realizará os trámites precisos co obxecto de xestionar ante a Administración a posibilidade de xubilar anticipada e voluntariamente, co 100% do seu salario de cotización, todos os traballadores maiores de 60 anos. Se a empresa decidir cubrir esas baixas, terá en conta o disposto no artigo 11º.
Artigo 36º.-Xubilación parcial.
A dirección da empresa e o comité de empresa colaborarán para facilitar o acceso dos traballadores á xubilación parcial de acordo coa lexislación de carácter xeral.
En todo caso se requirirase o acordo individual entre o traballador/a afectado e a dirección da empresa.
Artigo 37º.-Premio xubilación.
Ao producirse a xubilación, no mínimo que dispón a lei, e que leve máis de 20 anos na empresa, esta concederalle un premio de 2 mensualidades. Se a xubilación se anticipa ao mencionado mínimo, gratificarase con 15 días máis por ano de anticipación.
Artigo 38º.-Seguro de accidentes
Con independencia das indemnizacións obrigatorias da Seguridade Social, mediante a concertación de póliza de cobertura cunha entidade aseguradora, a empresa garantirá aos seus traballadores ou, se é o caso, aos seus herdeiros, e nos supostos que se especifican, as seguintes indemnizacións:
1.1. Por accidente non laboral.
1.1.1. Morte do traballador.
Os herdeiros do traballador ou, no seu defecto, a persoa que el mesmo designase, percibirán a cantidade 57.942,64 euros.
1.1.2. Invalidez permanente total ou invalidez absoluta do traballador e grande invalidez.
O traballador percibirá a cantidade de 57.942,64 euros para os primeiros casos, 115.885,28 euros para os segundos e 231.770,58 euros para os terceiros.
1.2. Por accidente laboral.
1.2.1. Morte do traballador.
Os herdeiros do traballador ou, no seu defecto, a persoa que el mesmo designase, percibirán a cantidade de 57.942,64 euros.
1.2.2. Invalidez permanente total, invalidez permanente absoluta e grande invalidez.
O traballador percibirá a cantidade de 57.942,64 euros para os primeiros casos, 115.885,28 euros para os segundos e 231.770,58 euros para os terceiros.
Se entenderá por invalidez permanente total a incapacidade que inhabilite o traballador de modo permanente para realizar todas ou as fundamentais tarefas da súa profesión habitual, aínda que se poida dedicar a outra distinta.
Entenderase por invalidez permanente absoluta a incapacidade que inhabilite o traballador de modo permanente para toda profesión ou oficio.
Entenderase por grande invalidez a situación do traballador para efectos de incapacidade permanente absoluta e que, por consecuencia de perdas anatómicas ou funcionais, necesite a asistencia doutra persoa para realizar os actos máis esenciais da vida, como vestirse, desprazarse, comer ou análogos.
As condicións quedan establecidas na póliza de seguros, cuxa copia oficial se entregará ao comité de empresa.
Artigo 39º.-Garantías dos representantes dos traballadores.
A empresa garantirá todos os dereitos dos representantes legais dos traballadores recoñecidos no
Estatuto dos traballadores, Texto refundido (Real decreto lei 1/1995, do 24 de marzo).
Non serán contabilizadas no cómputo de horas sindicais as destinadas a reunións coa empresa.
O crédito horario poderase acumular nun ou varios traballadores trimestralmente, despois de aviso e negociación coa empresa.
O crédito horario non se computará para efectos de cálculo do índice de absentismo.
Artigo 40º.-Mobilidade funcional dentro da empresa Frinova, S.A.
1. Cada traballador quedará encadrado dentro dun grupo profesional.
2. A prestación debida por cada traballador quedará delimitada polo seu grupo profesional e, se é o caso, polos grupos profesionais equivalentes.
3. A mobilidade funcional contémplase dentro do grupo profesional sen menoscabo da dignidade do traballador e sen prexuízo da súa formación e promoción. Pódese dar excepcionalmente mobilidade funcional con outro grupo profesional equivalente, de acordo coa formación e experiencia profesional do traballador, despois de acordo do comité de empresa para valorar que as causas que o producen son suficientemente xustificables.
Artigo 41º.-Formación do persoal.
A empresa concede prioridade de escolla de horario e quenda entre os traballadores da súa categoría para os que compatibilicen estudos regrados, conforme o que se expresa nos artigos 22, 23, 24 e 25 do Estatuto dos traballadores.
Artigo 42º.-Regulamento de réxime interno.
Segundo o acordo entre empresa e comité do 19 de febreiro de 1991, aquela comprométese a elaborar un proxecto de Regulamento de réxime interno que entregará ao comité para o seu estudo, co fin de chegar a un documento final consensuado, que se presentará á asemblea de traballadores e que conterá todos os detalles posibles relativos a organización do traballo, responsabilidades, categorías, faltas, sancións, e todo o que poida resultar de común interese para as relacións entre o traballador e a empresa. Este documento revisaríase anualmente.
Artigo 43º.-Transporte.
Todo o persoal ten dereito a desfrutar dos servizos de autobús nos percorridos e condicións actuais.
Artigo 44º.-Complemento por IT.
a) O persoal pertencente ao cadro de persoal de traballadores fixos de Frinova S.A. na data da sinatura deste convenio colectivo conserva como condición máis beneficiosa incorporada ao seu contrato de traballo o dereito a percibir da empresa un complemento de até o 100% do salario real cando estea en situación de IT, calquera que sexa a súa causa, é dicir, percibirá a totalidade do salario como se estivese traballando, sen prexuízo no disposto no
artigo 27º para a paga de outubro. O complemento previsto neste artigo non comprenderá o complemento de presenza, salvo que a IT derive de accidente de traballo ou enfermidade profesional.
b) Aos demais traballadores que se incorporen ao cadro de persoal de Frinova, S.A. a partir do 8 de xullo de 2005, complementaráselles até alcanzaren o 100% do seus salario cando estes se encontren en situación de IT derivada de accidente de traballo ou enfermidade profesional. Aboaráselle o mesmo complemento aos traballadores en situación de IT sempre que necesiten hospitalización por causa de enfermidade común ou accidente non laboral, salvo o complemento de presenza, pero tan só mentres dure a hospitalización. Nas demais continxencias percibirá a compensación que corresponda con cargo ao sistema de Seguridade Social.
c) O disposto na alínea a) aplicarase tamén aos traballadores con contrato indefinido procedentes doutras empresas do grupo que tivesen recoñecido este dereito con anterioridade á súa incorporación a Frinova, S.A.
Cláusulas adicionais
Primeira.-Coa creación do complemento de presenza neste convenio, a partir do 1 de xullo de 2002 desaparece o complemento de asistencia, de forma que as cantidades que actualmente se perciben por este concepto se incorporan ao complemento de convenio.
Segunda.-As novas contratacións que realice Frinova, S.A. directamente faranse, cando sexa necesario, mediante as modalidades de contratos temporais vixentes.
Polo que se refire ao contrato temporal derivado das circunstancias do mercado, acumulación de tarefas ou exceso de pedidos, será de aplicación o disposto no convenio colectivo de ámbito estatal para
a industria de conservas (mentres non exista un convenio específico de ámbito estatal aplicable ao sector de conxelado), no que se refire á súa duración máxima, que será de 9 meses nun período de 12.
As novas contratacións, polo que se refire á área de produción e almacéns, farase coa categoría de mozo e afectaranlle as seguintes circunstancias:
a) Por imprevistos de produción, a dirección da empresa poderá designar de forma rotativa un número de traballadores como retén con dispoñibilidade horaria para cubrir as faltas imprevistas nos cambios de quenda.
b) Estes traballadores poderán ser asignados a calquera das quendas de traballo vixentes na empresa.
c) Os traballadores de nova contratación, temporais, iranse incorporando como fixos, coa categoría de operario de 2ª, de acordo cos artigos 11º e 7º deste convenio colectivo.
Terceira.-Este convenio está subscrito pola comisión negociadora formada por parte da empresa por Fernando Ilarri, director de Persoal e Recursos Humanos do Grupo Pescanova, Santiago Gómara Millán, director xerente e Alberto Durán Iglesias, xefe de Persoal de Frinova, S.A.
Por parte do comité de empresa:
Alicia Blanco Blanco e Carlos Lago Rodal, de Comisións Obreiras (CC.OO.), Amalia Abalo Carrera, da Unión Xeral de Traballadores (UGT) ; Amelia Lago Lago e Dolores López Iglesias, de Confederación Intersindical Galega (CIG); José Ferreira Vidal e Víctor López Táboas de Unión Sindical Obreira (USO) e Fernando Rodríguez López como Independente/UGT e Jesús Corral Fernández, independente.
Subscriben este convenio os abaixo asinantes, como integrantes da comisión negociadora.
Polo comité:Pola empresa:
Táboa salarial de Frinova, S.A. 2005
SALARIO BASE
COMPLEMENTO DE PRESENZA
COMPLEMENTO CONVENIO
COMPLEMENTO DE DISTANCIA
TRABALLOS ESPECIAIS
COMPLEMENTO DE TARDE
LOCOMOCIÓN
TOTAL BRUTO MES
TOTAL BRUTO ANO
TITULADOS
GRAO SUPERIOR E ASIMILADOS
670,45 A A
42,64 A
1.317,26 A
84,84 A
224,09 A
2.339,28 A
36.318,92 A
GRAO MEDIO E ASIMILADOS
504,46 A
42,64 A
852,89 A
57,24 A
224,09 A
1.681,32 A
25.791,56 A
TITULADOS UNIVERS. EN PRACTICAS
504,46 A
42,64 A
171,42 A
66,63 A
785,15 A
12.349,20 A
ADMINISTRATIVOS
42,64 A
42,64 A
469,04 A
XEFE DE PRIMEIRA
607,71 A
42,64 A
1.209,56 A
84,82 A
224,09 A
2.168,82 A
33.591,56 A
OFICIAL DE PRIMEIRA
504,46 A
42,64 A
599,06 A
66,63 A
1.212,79 A
19.191,44 A
OFICIAL DE SEGUNDA
504,46 A
42,64 A
550,75 A
66,63 A
1.164,48 A
18.418,48 A
SECRETARIA
504,46 A
42,64 A
401,17 A
66,55 A
1.014,82 A
16.023,92 A
AUXILIAR DE PRIMEIRA
504,46 A
42,64 A
307,60 A
67,86 A
922,56 A
14.547,76 A
AUXILIAR DE SEGUNDA
504,46 A
42,64 A
243,41 A
67,61 A
858,12 A
13.516,72 A
TELEFONISTAS
504,46 A
42,64 A
154,67 A
701,77 A
11.015,12 A
ASPIRANTES/BOLSEIROS
504,46 A
42,64 A
158,72 A
705,82 A
11.079,92 A
TALLER MECANICO
42,64 A
42,64 A
469,04 A
XEFE DE EQUIPO
504,46 A
42,64 A
668,29 A
72,92 A
22,06 A
20,64 A
1.331,01 A
21.000,40 A
OFICIAL DE PRIMEIRA MECANICO
504,46 A
42,64 A
597,90 A
72,92 A
22,06 A
20,64 A
1.260,62 A
19.874,16 A
OFICIAL DE SEGUNDA MECANICO
504,46 A
42,64 A
505,84 A
72,92 A
1.125,86 A
17.800,56 A
OFICIAL DE TERCEIRA MECANICO
504,46 A
42,64 A
208,86 A
72,92 A
22,06 A
850,94 A
13.401,84 A
ASPIRANTE MECANICO
504,46 A
42,64 A
154,68 A
19,49 A
721,27 A
11.327,12 A
OFICIAL DE PRIMEIRA ELECTRICISTA
504,46 A
42,64 A
597,90 A
72,92 A
22,06 A
20,64 A
1.260,62 A
19.874,16 A
OFICIAL DE SEGUNDA ELECTRICISTA
504,46 A
42,64 A
468,31 A
72,92 A
22,06 A
20,64 A
1.131,03 A
7.800,72 A
SALARIO BASE
COMPLEMENTO DE PRESENZA
COMPLEMENTO CONVENIO
COMPLEMENTO DE DISTANCIA
TRABALLOS ESPECIAIS
COMPLEMENTO DE TARDE
LOCOMOCIÓN
TOTAL BRUTO MES
TOTAL BRUTO ANO
OFICIAL DE TERCEIRA ELECTRICISTA
504,46 A
42,64 A
208,86 A
72,92 A
22,06 A
850,94 A
13.401,84 A
ASPIRANTE ELECTRICISTA
504,46 A
42,64 A
154,68 A
19,49 A
721,27 A
11.327,12 A
OFICIAL 2ª OFICIOS VARIOS
504,46 A
42,64 A
505,84 A
72,92 A
1.125,86 A
17.800,56 A
FRIGORISTA
504,46 A
42,64 A
502,96 A
125,75 A
22,06 A
1.197,87 A
18.952,72 A
AXUDANTE FRIGORISTA
504,46 A
42,64 A
154,68 A
19,49 A
721,27 A
11.327,12 A
FACTORIA
42,64 A
42,64 A
469,04 A
XEFES DE PRODUCION
670,45 A
42,64 A
1.093,86 A
90,74 A
224,09 A
2.121,78 A
32.838,92 A
ENCARGADOS
504,46 A
42,64 A
504,29 A
78,94 A
25,69 A
20,64 A
1.176,66 A
18.530,80 A
ESPECIALISTAS
504,46 A
42,64 A
269,27 A
72,92 A
126,12 A
20,64 A
1.036,05 A
16.281,04 A
OPERARIOS/AS
504,46 A
42,64 A
307,31 A
83,80 A
22,06 A
20,64 A
980,91 A
15.398,80 A
OPERARIO DE SEGUNDA
504,46 A
42,64 A
196,77 A
53,77 A
22,06 A
20,64 A
840,34 A
13.149,68 A
MOZO
504,46 A
42,64 A
157,99 A
705,09 A
11.068,24 A
APRENDIZ
504,46 A
42,64 A
154,67 A
701,77 A
11.015,12 A
CAMARAS E ALMACENS
42,64 A
42,64 A
469,04 A
XEFE DE PRIMEIRA
607,71 A
42,64 A
1.209,56 A
84,82 A
224,09 A
2.168,82 A
33.591,56 A
OFICIAL DE PRIMEIRA
504,46 A
42,64 A
599,06 A
66,63 A
1.212,79 A
19.191,44 A
OFICIAL DE SEGUNDA
504,46 A
42,64 A
550,75 A
66,63 A
1.164,48 A
18.418,48 A
ESPECIALISTAS
504,46 A
42,64 A
269,27 A
72,92 A
126,12 A
20,64 A
1.036,05 A
16.281,04 A
OPERARIOS
504,46 A
42,64 A
307,31 A
83,80 A
50,44 A
20,64 A
1.009,29 A
15.852,88 A
OPERARIOS DE SEGUNDA
504,46 A
42,64 A
196,77 A
53,77 A
50,44 A
20,64 A
868,72 A
13.603,76 A
MOZO
504,46 A
42,64 A
157,99 A
50,44 A
755,53 A
11.875,28 A
PROCESO DE DATOS
42,64 A
42,64 A
469,04 A
PROGRAMADOR
504,46 A
42,64 A
639,59 A
57,24 A
224,09 A
1.468,02 A
22.378,76 A
OPERADOR
504,46 A
42,64 A
591,31 A
57,24 A
224,09 A
1.419,74 A
21.606,28 A
OFICINA TECNICA
42,64 A
42,64 A
469,04 A
OFICIAL TECNICO
504,46 A
42,64 A
583,69 A
66,63 A
1.197,42 A
18.945,52 A
AUXILIAR DE ALMACEN
504,46 A
42,64 A
172,79 A
719,89 A
11.305,04 A
NOVOS PRODUTOS
42,64 A
42,64 A
469,04 A
AXUDANTE DE LABORATORIO
504,46 A
42,64 A
445,61 A
66,63 A
22,06 A
20,64 A
1.102,04 A
17.336,88 A
OPERARIO
504,46 A
42,64 A
307,31 A
83,80 A
22,06 A
20,64 A
980,91 A
15.398,80 A
OPERARIO DE SEGUNDA
504,46 A
42,64 A
196,77 A
53,77 A
22,06 A
20,64 A
840,34 A
13.149,68 A
COCIÑEIRA/O
504,46 A
42,64 A
426,04 A
66,63 A
22,17 A
1.061,94 A
16.777,84 A
ANEXO I
Convenio colectivo de Frinova, S.A./Artigo 17º.-Licenzas retribuídas.
Motivo da licenza
Tempo da licenza
Xustificantes
Observacións
A. Matrimonio do traballador.
Quince días naturais.
Libro de familia.
Desde o día seguinte ao feito causante sempre que este non sexa día laborable; en caso de ser laborable o día da voda, contaríase desde ese día.
B. Nacemento de fillo.
Tres días naturais.
Libro de familia.
Se o traballador prestase servizos o día do feito causante en xornada inferior á metade, contaríase para o cómputo. Se polo contrario traballou máis da metade da xornada, non se terá en conta para o cómputo.
C. Enfermidade con internamento ou intervención cirúrxica, tamén con internamento de cónxuxe, pais e fillos.
Cinco días naturais (contados desde a data de ingreso ou desde a data da intervención cirúrxica, á escolla do traballador).
Certificado médico do hospital e, se for necesario, empadroamento.
O internamento é o motivo do permiso.
Se o traballador prestase servizos o día do feito causante en xornada inferior á metade, contaríase para o cómputo. Se polo contrario traballou máis da metade da xornada. non se terá en conta para o cómputo.
C. Enfermidade con internamento ou intervención cirúrxica, tamén con internamento de pais políticos.
Tres días naturais (contados desde a data de ingreso ou desde a data da intervención cirúrxica, á escolla do traballador).
Cando o internamento corresponda a unha intervención cirúrxica que non supoña internamento máis que o día da intervención ou anterior á intervención, sen continuación posterior ao día do feito causante, o traballador incorporarase ao traballo o día seguinte da alta hospitalaria.
C. Enfermidade con internamento ou intervención cirúrxica, tamén con internamento de fillos políticos.
Dous días naturais (contados desde a data de ingreso ou desde a data da intervención cirúrxica, á escolla do traballador).
Cando exista máis dun familiar na empresa, o permiso corresponderá a un só traballador, ou se repartirá entre os afectados.
Cando se produzan varios internamentos pola mesma causa ou diagnóstico, só o primeiro orixina permiso.
D. Falecemento do cónxuxe, pais e fillos.
Tres días retribuídos e dous sen retribuír (provincia).
Catro días retribuídos e un sen retribuír (resto de Galicia).
Cinco días retribuídos (resto de España).
Certificado de defunción ou do párroco, con acreditación de parentesco.
Se o traballador prestase servizos o día do feito causante en xornada inferior á metade, contaríase para o cómputo. Se polo contrario traballou máis da metade da xornada, non se terá en conta para o cómputo.
E. Falecemento de irmáns políticos, avós políticos, tíos e tías, tíos políticos e tías políticas, fillos políticos e sobriños en primeiro grao.
Un día.
Certificado de defunción ou do párroco, con acreditación de parentesco.
O día do enterramento.
F. Falecemento de irmáns, avós, netos e pais políticos.
Dous días.
Certificado de defunción ou do párroco, con acreditación de parentesco.
Se o traballador prestase servizos o día do feito causante en xornada inferior á metade, contaríase para o cómputo. Se polo contrario traballou máis da metade da xornada, non se terá en conta para o cómputo.
G. Intervención cirúrxica, sen internamento de pais, cónxuxe e fillos.
Un día.
Xustificante médico do hospital.
O día do feito causante.
G. Recoñecemento médico de pais, cónxuxe e fillos.
Un día
Xustificante médico
O día do feito causante, sempre que acredite a necesidade de acompañante e coincida coa xornada laboral.
Motivo da licenza
Tempo da licenza
Xustificantes
Observacións
H. Cambio de domicilio.
Un día
Certificado do servizo de empadroamento.
O día do feito causante.
I. Recoñecementos médicos ou probas en centros sanitarios.
Un día
Xustificante médico.
Acreditarase a imposibilidade de poder asistir ao traballo durante toda a xornada, por parte dos servizos médicos da empresa ou do centro sanitario.
Consulta médica.
Catro horas.
En caso de asistencia a dous ou máis médicos que coincidan coa xornada laboral máis das catro horas, poderase solicitar permiso desde unha hora antes do primeiro até unha hora despois do último.
Xustificante médico indicando obrigatoriamente a hora da consulta.